Enneco Ariesta

Enneco (u Ennego) Ariesta (en basco Eneko Aritza; en castellano Íñigo Arista), naixito enta 781 y muerto en 852, estió lo primer rei de Pamplona (810-820 y 852), conte de Sobrarbe y de Bigorra. Se li considera patriarca d'a dinastía Ennéguiz, a primer dinastía reyal de Pamplona. A figura ye considerata meyo lechendaria en bels aspectos.

Hestoria
Yera lo fillo d'Enneco Ximéniz y d'Onneca. Muerto su pai, a mai se casó alavez con Musá ibn Fortún de Tudela, un Banu Qasi, sinyor d'a val de l'Ebro, que l'aduyó a conseguir o trono. Iste matrimonio deixó uns territorios considerables baixo la influencia d'Enneco Ariesta, dende Pamplona en ta as altas vals pirinencas d'Irati (Navarra) y la val d'Echo. Os Banu Qasi controlaban as fértils riberas de l'Ebro, dende Tafalla enta a redolada de Zaragoza.

L'advenimiento d'o primer rei de Navarra no estió pas fácil. D'entre os nuclios de población cristiana (minoritaria), beluns refirman o partiu franco, sustenito en primeras per Carlos Magno y, mes tardi, per Ludovico Piu. A rica familia cristiana d'os Belasco ye a la capeza d'ixe partiu.

En 799, uns procarolinchios asesinan o gubernador de Pamplona, Mutarrif ibn Muza, d'a familia d'os Banu Qasi. En 806, os carolinchios controlan Navarra per meyo d'un Belasco como gubernador. En 812, Ludovico Piu ninvía una expedición contra Pamplona. A tornata no ye guaire gloriosa, prenendo como hostaches zagals y mullers d'a zona ta protecher-sen mientres que trescruzan o puerto de Roncesvals.

En 824, os contes francos Elbe y Aznar fan una altra expedición ta Pamplona, pero son vencitos per Enneco, qui ye ayutato per os suyos chóvens Musá ibn Fertún y García lo Malo de Chaca.

Ye alavez que, seguntes Eulochio de Cordoba, i apareix Enneco Ariesta como rei de Pamplona: "Christicolae princeps" (prencipe cristiano).

En 841, Enneco ye victima d'una malautia que lo deixa parlaticato. O fillo suyo, García Ennéguiz, exerce una rechencia cerenya, dirichindo as campanyas militars.

Casamientos y descendients
Enneco se casó con Enneca, filla de Belasco, Sinyor de Pamplona muerto en 816.

Fillos:
 Assona Ennéguiz, casata con Musá ibn Fertún, walí de Uesca y Tudela.
 García Ennéguiz, o succesor d'Enneco en o trono.
 Galindo Ennéguiz de Pamplona, muerto en 851 a Cordoba y pai de Musá ibn Galindo, walí de Uesca en 860.
 Nunila, casata con o conte García lo Malo d'Aragón.

Enneco en as cronicas medievals 
En o capítol X d'a Cronica de Sant Chuan d'a Penya, se i leye:

Cal mirar-se o texto manimenos en o suyo contexto historico y no considerar-lo una fuent plenament fidedigna. A etimolochía d'Ariesta (en basco Aritza) ye probablement una altra.

En "Cronica de los estados peninsulars", que ye pro-aragonesa fan enfasi en o suyo orichen aragonés:

Manimenos, en o sieglo XVI a palabra ariesta s'utilizaba en Pamplona, y en o XX agún s'utilizaba en a Ribera navarra, en Ablitas y Mélida. Igualment, en bascuenz en Navarra tenemos aresta y arezta Orotariko Euskal Hiztegia, Euskaltzaindia.. Uei en dia en basco estándard a forma ye Alezta|Alezta. Euskaltzaindia..

Se veiga tamién
 Cruz d'Enneco Ariesta

 Referencias 

Categoría:Reis de Navarra
Categoría:Reis de Sobrarbe
Categoría:781 (naixencias)
Categoría:852 (muertes)